นายกรัฐมนตรี เชิญชวนส่งความสุขปีใหม่ด้วยกระเช้าของขวัญ ของฝากจากผลิตภัณฑ์ชุมชน พร้อมแสดงสัญลักษณ์วันต่อต้านคอร์รัปชัน
นายกรัฐมนตรี เชิญชวนส่งความสุขปีใหม่ด้วยกระเช้าของขวัญ ของฝากจากผลิตภัณฑ์ชุมชน พร้อมแสดงสัญลักษณ์วันต่อต้านคอร์รัปชันก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์กิจกรรมจากหลายหน่วยงาน โดยเริ่มที่สำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. . และภาคีเครือข่าย มอบเสื้อและเข็มกลัดตราสัญลักษณ์งานวันต่อต้านคอร์รัปชันสากล (ประเทศไทย) พร้อมประชาสัมพันธ์งานดังกล่าวฯ ที่จะจัดขึ้นในวันที่ 9 ธันวาคม 2562 ณ อิมแพค เมืองทองธานี ซึ่งนายกรัฐมนตรีได้แสดงสัญญลักษณ์ยกมือขวาชูมือเพื่อต่อต้านการคอร์รัปชันสากลขณะที่กระทรวงการพัฒนาสังคมและความมั่นคงของมนุษย์ ผู้นำคนพิการและคนพิการต้นแบบ รณรงค์เนื่องในโอกาสวันคนพิการสากล ประจำปี 2562 และติดเข็มสัญลักษณ์ พร้อมเยี่ยมชมสาธิตการทำเครื่องดื่มของคนพิการ ร้าน Sixty plus สาขาทำเนียบรัฐบาล ซึ่งมีกำหนดเปิดในช่วงปลายเดือนธันวาคมนี้ โดยนายกรัฐมนตรีขอให้ทุกคนร่วมให้กำลังใจคนพิการและพร้อมที่จะส่งเสริมความเท่าเทียมและสร้างโอกาสให้ด้านกระทรวงมหาดไทย นำจัดแสดงกระเช้าของขวัญของฝากจากผลิตภัณฑ์ชุมชน ผลิตภัณฑ์ OTOP ผลิตภัณฑ์จากมูลนิธิโครงการหลวงและผลิตภัณฑ์จากมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นของขวัญ ของที่ระลึกเทศกาลปีใหม่ 2563 โอกาสนี้นายกรัฐมนตรี เชิญชวนทุกคนให้ของขวัญที่ไม่ใช่เครื่องดื่มแอลกอฮอล์เพื่อขยายสินค้าโอทอป ให้ขยายตัวเพิ่มขึ้น ซึ่งที่ผ่านมาสินค้าโอทอป สร้างรายได้ให้ประเทศกว่า 3 แสนล้านบาท มีต่างประเทศให้ความสนใจ ดังนั้นรัฐบาลก็พร้อมสนับสนุนขยายตลาดให้กว้างขึ้น